Case ID: 1072258
Sentence 18: İddiaçının irəli sürdüyü tələbdə məhz hansı otaqda yaşamasının təyin olunmaqla mənzildən istifadə qaydasının müəyyən olunması xahiş edildiyi üçün məhkəmə irəli sürülmüş tələb üzrə işə baxaraq mübahisənin qanuna uyğun həllini təmin etməli idi. Azərbaycan Respublikası Mənzil Məcəlləsinin (01 oktyabr 2009-cu il tarixə kimi qüvvədə olan) 123-cü maddəsinin 2-ci hissəsinə görə yaşayış sahəsindən istifadə qaydası haqqında və xərclərdə iştirakın məbləği haqqında mülkiyyətçi ilə onun ailə üzvləri arasında mübahisələr məhkəmə qaydasında həll edilir.Qüvvədə olan Mənzil Məcəlləsi mənzildən istifadə qaydasının müəyyən olunması ilə əlaqədar mübahisəni tənzimləmədiyindən məhkəmə qanunun analogiyasına əsasən mübahisəni həll etməli idi. Məhkəmə yalnız giriş qapısı, dəhliz, mətbəx, hamam, sanitar qovşağından istifadə qaydasını müəyyən etməklə əslində iddiaçı üçün əsas maraq kəsb edən mübahisəni həll etməmişdir.